[{"text_idx": "#000000", "text": "10 kingiideed, mis jo\u0303uavad kingikotti ka viimasel minutil"}, {"text_idx": "#000001", "text": "Siin on 10 po\u0308o\u0308raselt a\u0308gedat kingisoovitust, mida julgeme kindlalt soovitada! Kui kinkide ostmine on ununenud viimasele minutile, siis tea, et punktid.ee tooted jo\u0303uavad kohale hetkega. Nii saad kindel olla, et parim jo\u0303ulukink jo\u0303uab o\u0303igeks ajaks sinu jaoks olulise inimese kingikotti talle jo\u0303uluro\u0303o\u0303mu valmistama.\nVa\u0308hem ootamist \u2013 rohkem ma\u0308ngimist \ud83c\udf84"}, {"text_idx": "#000002", "text": "Populaarne Roblox on turvaline ja arendav keskkond, kus saab ma\u0308ngida ta\u0308iesti tasuta. Siiski soovivad lapsed aegajalt oma tegelasi a\u0308gedamaks muuta. Roblox kinkekaart on alati oodatud kingitus ja aitab a\u0308ra hoida ootamatuid kulutusi vanemate krediitkaardilt."}, {"text_idx": "#000003", "text": "Marvel\u2019s Guardians of the Galaxy"}, {"text_idx": "#000004", "text": "Olgem ausad, keegi ei osanud arvata, et \u201cGuardians of the Galaxy\u201d saab olema midagi enamat karjuvast keskpa\u0308rasuses. Pa\u0308rast eelmise aasta \u201cMarvel\u2019s Avengersit\u201d olid ootused pehmelt o\u0308eldes mudas. Aga vo\u0303ta na\u0308pust! \u201cGuardians of the Galaxy\u201d ei ole lihtsalt hea, vaid va\u0308ga hea! Siin on kamaluga totakat, kuid head huumorit, graafika on piltilus, olemas on lugu ja tegelasi mo\u0303jutavad valikud, ma\u0308rul on mo\u0303nus ja heliriba on ta\u0308is 80ndate puhast kulda. \u201cGuardians of the Galaxy\u201d on selle aasta u\u0308ks paremaid videoma\u0308nge."}, {"text_idx": "#000005", "text": "Overcooked \u201cAll you can eat\u201d"}, {"text_idx": "#000006", "text": "\u201cOvercooked!\u201d on lo\u0303bus kokkamisma\u0308ngude seeria, kus kuni neli ma\u0308ngijat siblivad mo\u0308o\u0308da ko\u0308o\u0308ki ringi ja u\u0308ritavad kaosest koosto\u0308o\u0308d va\u0308lja vo\u0303luda. Eesma\u0308rk on ta\u0308ita ekraanile hu\u0308ppavaid tellimusi kiiresti ja korrektselt. See on keerulisem, kui vo\u0303ib esialgu tunduda. Nimelt asuvad ko\u0308o\u0308gid na\u0308iteks so\u0303itvate autode kastides, liiguvad pidevalt ringi ja tulekahju vo\u0303ib lahvatada igal hetkel. \u201cOvercooked!\u201d on va\u0308ikestele ma\u0308ngufa\u0308nnidele ideaalne: ma\u0308ngida saab mitmekesi korraga ning oskus koosto\u0308o\u0308d teha pannakse korralikult proovile. Ja kes teab, a\u0308kki saab mo\u0303ni mudilane ma\u0308ngust ku\u0308lge toidutegemise pisiku ja leiab inspiratsiooni, et emale-isale ko\u0308o\u0308ki appi minna."}, {"text_idx": "#000007", "text": "\u201cMinecraft\u201d ei ole lastele pelgalt lo\u0303bus ajaviide, vaid seda vo\u0303ib kasutada ka hariva ja loomingulisust arendava to\u0308o\u0308riistana. \u201cMinecraftis\u201d on loodud hiiglaslikke raamatukogusid, kus saab lugeda haruldasi teoseid. Andekad Eesti noored on \u201cMinecraftis\u201d ehitanud mitmeid tuntud kohti, sealhulgas na\u0308iteks Tartu kesklinna. Tegu on unikaalse ma\u0308nguga, millel on samaaegselt praktiline ja meelelahutuslik va\u0308a\u0308rtus. Ja kui ehitamine a\u0308ra tu\u0308u\u0308tab, siis saab ette vo\u0303tta uuema \u201cMinecraft Dungeonsi\u201d, kus on vo\u0303imalik koos so\u0303pradega \u201cMinecraftist\u201d tuntud kollide vastu vo\u0303idelda."}, {"text_idx": "#000008", "text": "Kahekesi koos u\u0308he teleka taga ma\u0308ngimiseks on \u201cIt Takes Two\u201d 2021. aasta parim videoma\u0308ng. See on algusest lo\u0303puni nii leidlik, et lo\u0303ppu jo\u0303udes ku\u0308sid sa endalt ka\u0308si laiutades, miks selliseid ma\u0308nge rohkem ei tehta. \u201cIt Takes Two\u201d on ma\u0308ng, mis ei va\u0308sita ega tu\u0308u\u0308ta, vaid u\u0308llatab alati millegi va\u0308rskega. Lo\u0303ppu jo\u0303udes soovid to\u0303ena\u0308oliselt minna uuele ringile ja miks ka mitte? Ma\u0308ngi lihtsalt teise tegelasena ja koge ko\u0303ike seda, millest esimesel korral ilma ja\u0308id. Vo\u0303i kui otsid midagi uut, siis vo\u0303tta ette samade arendajate \u201cA Way Out\u201d,, mis on peaaegu sama hea kui \u201cIt Takes Two\u201d."}, {"text_idx": "#000009", "text": "\u201cForza Horizon 5\u201d on parim automa\u0308ng neile, kes automa\u0308ngudest eriti ei hooli ja autodest ka suurt midagi ei tea. Jah, masinaid saab tuunida, aga kui sa seda teha ei taha, siis selleks ei ole absoluutselt mingit vajadust. Nii suured kui ka va\u0308ikesed ma\u0308ngijad saavad lihtsalt autosse hu\u0308pata ja vo\u0303idu kihutada u\u0308hes ko\u0303ige kaunimas ma\u0308ngumaailmas, mis eales loodud. Autosid on tohutult palju ning ma\u0308ngijate ka\u0308sutuses on laialdane valik vo\u0303imalusi ma\u0308ngukogemust enda jaoks lihtsamaks muuta. Pole vaja kulutada lugematuid tunde, et virtuaalsete autodega so\u0303itmises paremaks muutuda. \u201cForza\u201d sobib igasuguste oskustega ma\u0308ngijatele ja nii noortele kui vanematele."}, {"text_idx": "#000010", "text": "PlayStation, Xbox ja Steam kinkekaardid"}, {"text_idx": "#000011", "text": "Ma\u0308ngukeskkondade kinkekaardid on kingitus, millega ei ole vo\u0303imalik eksida. Kinkekaart on mugav, turvaline ja alati soodsaim vo\u0303imalus ma\u0308nge osta. Ma\u0308ngude maailm on alati\b muutumises ja milline ma\u0308ng on parajasti teema, teab vaid ma\u0308ngufa\u0308nn ise."}, {"text_idx": "#000012", "text": "Vo\u0303iks ju arvata, et videoma\u0308nge ma\u0308ngitakse argielust eemale saamiseks, aga vo\u0303ta na\u0308pust! Igapa\u0308evaelu simulaator \u201cThe Sims 4\u201d on eestlaste seas tohutult populaarne ja muutus eriti menukaks just koroonapandeemia ajal. Po\u0303hjuseid pole vaja kaugelt otsida: va\u0308ikeste virtuaalinimeste elude majandamine on u\u0308llatavalt kaasahaarav tegevus, mis sobib ha\u0308sti ka va\u0308iksematele ma\u0308ngufa\u0308nnidele. Ma\u0308ngu pakutavate reaaleluliste probleemide lahendamine aitab arendada loogilist mo\u0303tlemist ning kuna ko\u0303ik on inglise keeles, siis areneb ka keeleoskus. Muidugi ei pea ko\u0303ike alati vo\u0303tma nii to\u0303siselt: vabalt vo\u0303ib ka ko\u0303ik simsid basseini saata ja siis veest va\u0308lja viiva redeli a\u0308ra vo\u0303tta. Igau\u0308hele oma!"}, {"text_idx": "#000013", "text": "\u201cDeathloop\u201d on 2021. aasta parim videoma\u0308ng. Kui sa ei ole seda veel ma\u0308nginud, siis mida sa ootad? \u201cDeathloop\u201d on ha\u0308davajalik hoop na\u0308kku stuudiotele, kes valivad u\u0308ha sagedamini uute ma\u0308ngudega katsetamise asemel ohutuma tee ja toovad aastast aastasse mu\u0308u\u0308gile u\u0308hena\u0308olisi ja\u0308rgesid. On va\u0308ga va\u0308he asju, mida \u201cDeathloop\u201d ei tee va\u0308ga ha\u0308sti. Siin on a\u0308ge u\u0308leloomulike sugemetega detektiivilugu, mille lahti harutamine on elamus omaette. Olemas on to\u0303siselt mo\u0303nus ma\u0308rul, u\u0308leloomulikud vo\u0303imed, tonnide kaupa stiili ja iseloomu ning lo\u0303ppeva aasta u\u0308ks omana\u0308olisemaid mitmikma\u0308nge. Pa\u0308riselt ka, ma\u0308ngi \u201cDeathloopi\u201d. See on seda va\u0308a\u0308rt."}, {"text_idx": "#000015", "text": "Haara ma\u0308ngupult \u2013 alanud on PlayStationi megakampaania!\nPo\u0303hjamaade raev: 4 ma\u0308ngu viikingitest, mis viivad otse Valhallasse\nPS4 ja PS5 ma\u0308ngud, mis maksavad alla 20\u20ac!\nSony kinnitab aktiivsete Playstation Plus liikmelisuste pikendamise blokeerimist\nFarming Simulator: miks on virtuaalne po\u0303lluharimine nii populaarne?"}, {"text_idx": "#000016", "text": "Haara ma\u0308ngupult \u2013 alanud on PlayStationi megakampaania!"}, {"text_idx": "#000017", "text": "Po\u0303hjamaade raev: 4 ma\u0308ngu viikingitest, mis viivad otse Valhallasse"}, {"text_idx": "#000018", "text": "PS4 ja PS5 ma\u0308ngud, mis maksavad alla 20\u20ac!"}, {"text_idx": "#000020", "text": "Farming Simulator: miks on virtuaalne po\u0303lluharimine nii populaarne?"}]